Document ID: 32008R0391

KOMISIJOS REGLAMENTAS (EB) Nr. 391/2008
2008 m. balandžio 30 d.
iš dalies keičiantis Reglamentą (EB) Nr. 102/2007, patvirtinantį migrantų ir jų tiesioginių palikuonių padėties darbo rinkoje 2008 m. ad hoc modulio specifikacijas
(Tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1998 m. kovo 9 d. Tarybos reglamentą (EB) Nr. 577/98 dėl darbo jėgos atrankinio tyrimo organizavimo Bendrijoje (1), ypač į jo 4 straipsnio 2 dalį,
kadangi:
(1)
Siekiant, kad teikiami duomenys būtų patikimi ir kokybiški, kai kurie Komisijos reglamento (EB) Nr. 102/2007 (2) priede aprašyti kintamieji turėtų būti neprivalomi valstybėms narėms, kuriose migrantų imtis nedidelė. Taip yra Bulgarijoje ir Rumunijoje, tačiau kai buvo siūloma priimti šį reglamentą, jos dar nebuvo ES valstybės narės.
(2)
Šiame reglamente nustatytos priemonės atitinka Statistikos programų komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 102/2007 2 straipsnis pakeičiamas taip:
„2 straipsnis
Priedo 213, 214, 215, 216, 217, 218 ir 219 skiltys neprivalomos Bulgarijai, Čekijai, Danijai, Estijai, Latvijai, Lietuvai, Vengrijai, Maltai, Lenkijai, Rumunijai, Slovėnijai, Slovakijai ir Suomijai.“
2 straipsnis
Šis reglamentas įsigalioja septintą dieną nuo jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2008 m. balandžio 30 d.

Labels: 12
0
9
19